راه المشكل ماشي فشكون لي ما دارش خدمتو واخا نفترض أن أي واحد عنده مسؤوليه في هذا المصنع السري دار خدمتو و تم توقيف المصنع و الاقفال ديالو اع و خرجوا العمال للشارع في احتجاجات واك واك ما بغاوناش نخدمو عندنا وليداتنا شكون غا يوكلهم الخهنا غادي يولي كلشي متضامن معهم، و غا تولي الدوله هي لي كا تعرقل و كا تقمع و و لكن فاش دارت عين ميكا و وقعت المصيبه، كلشي بغا يماركي في مرمی وحده واخا هو لاعب معاك فنفس الفرقه الاشكال أنا لي كا يبان ليا حنا شنو بغينا؟ واش المعقول و التطبيق السليم للقانون علی جميع المستويات و المجالات ولا بغينا يكونوا استثناءات ما تقيصش هاداك راه ولد خالتي، هاداك ولد عمتي لا هاداك راه مسكين ما عندوش فقير الفقر ماشي عيب، انما جزء صغير جدا من المال لتحقيق المتعه و الرفاهيه في الحياه خلاصه القول ملي الدوله كا دير عين ميكا علی ولاد الشعب راه غير باش الناس ما يزيدوش اتقهروا و ما تزيدش تحك علی الضبره كيف تانقولوا، أما فاش كا توقع الواقعه اع المغاربه كا يبغيو يطبقوا القانون فاش كا طيح البقره كا يكثروا الشواقر و الجناوا و المناشر الله يرحم الأموات و يشفي المرضی و يهدينا جميعا